[3] 19:15 = 2 அர 8:7-13. [4] 19:16 = 2 அர 9:1-6. [5] 19:18 = உரோ 11:4. அதிகாரம் 20 சிரியாவுடன் போர் 1 சிரியாவின் மன்னன் பெனதாது தன் படை முழுவதையும் திரட்டிக்கொண்டு, முப்பத்திரண்டு மன்னர்களோடு சேர்ந்து, குதிரைகளோடும் தேர்களோடும் சமாரியாவை முற்றுகையிட்டுத் தாக்கினான். 2 அப்போது நகருக்குள் இருந்த இஸ்ரயேலின் அரசனான ஆகாபிடம் தூதனுப்பி, "பெனதாது கூறுவது இதுவே: 3 'உன் வெள்ளியும் பொன்னும் என்னுடையவை. உன் மனைவியரிலும் புதல்வியரிலும் சிறந்தவர் என் உடைமை ஆவர்'" என்று சொல்லச் சொன்னான்.